ਸੁਪਰੀਮ ਕੋਰਟ ਨੇ ਸਟੈਂਡਅਪ ਕਮੇਡੀਅਨ ਫਾਰੂਕੀ ਦੇ ਬਿਆਨ ਸੁਣਨ ਤੋਂ ਬਾਅਦ ਕਿਹਾ ਕਿ ਉਨ੍ਹਾਂ ਖ਼ਿਲਾਫ਼ ਲਗਾਏ ਗਏ ਇਲਜ਼ਾਮ ਅਸਪਸ਼ਟ ਹਨ।

ਮਾਮਲੇ ਦੀ ਸੁਣਵਾਈ ਕਰ ਰਹੇ ਜਸਟਿਸ ਰੋਹਿੰਨਤੋਨ ਫਾਲੀ ਨਰਿਮਨ ਦੀ ਅਗਵਾਈ ਵਾਲੀ ਬੈਂਚ ਨੇ ਉਨ੍ਹਾਂ ਨੂੰ ਜ਼ਮਾਨਤ ਦੇ ਦਿੱਤੀ ਹੈ।

ਅਦਾਲਤ ਨੇ ਕਿਹਾ ਕਿ ਗ੍ਰਿਫ਼ਤਾਰੀ ਬਿਨਾਂ ਵਰੰਟਾਂ ਦੇ ਕੀਤੀ ਗਈ ਅਤੇ ਦੰਡਾਵਲੀ ਦੀ ਧਾਰਾ 41 ਦੇ ਤਹਿਤ ਦਿੱਤੀਆਂ ਪ੍ਰਕਿਰਿਆਵਾਂ ਦੀ ਪਾਲਣਾ ਨਹੀਂ ਕੀਤੀ ਗਈ।

ਸੁਪਰੀਮ ਕੋਰਟ ਨੇ ਉੱਤਰ ਪ੍ਰਦੇਸ਼ ਸਰਕਾਰ ਦੇ ਪ੍ਰੋਡਕਸ਼ਨ ਵਰੰਟਾਂ 'ਤੇ ਵੀ ਰੋਕ ਲਗਾ ਦਿੱਤਾ ਹੈ। 

ਕੀ ਸੀ ਮਾਮਲਾ।

ਜਨਵਰੀ ਵਿੱਚ ਇੰਦੌਰ ਪੁਲਿਸ ਨੇ ਕਥਿਤ ਤੌਰ ਤੇ ਹਿੰਦੂ ਦੇਵੀ-ਦੇਵਤਾਵਾਂ ਦਾ ਅਪਮਾਨ ਕਰਨ ਦੇ ਇਲਜ਼ਾਮਾ ਤਹਿਤ ਪੰਜ ਕਮੇਡੀਅਨ ਨੂੰ ਗ੍ਰਿਫਤਾਰ ਕੀਤਾ ਸੀ। ਉਨ੍ਹਾਂ ਵਿੱਚ ਮੁੰਨਵਰ ਫਾਰੂਕੀ ਵੀ ਸ਼ਾਮਲ ਸਨ।

ਫਾਰੂਕੀ ਦੇ ਨਾਲ ਜਿਨ੍ਹਾਂ ਚਾਰ ਲੋਕਾਂ ਨੂੰ ਗ੍ਰਿਫਤਾਰ ਕੀਤਾ ਗਿਆ ਸੀ ਉਨ੍ਹਾਂ ਦੇ ਨਾਮ ਸਨ ਐਡਵਿਨ ਐਨਥਨੀ, ਪ੍ਰਖਰ ਵਿਆਸ, ਪ੍ਰੀਅਮ ਵਿਆਸ ਤੇ ਨਲਿਨ ਯਾਦਵ।

ਫਾਰੂਕੀ ਦੇ ਪ੍ਰੋਗਰਾਮ ਵਿੱਚ ਭਾਜਪਾ ਦੇ ਵਿਧਾਇਕ ਮਾਲਿਨੀ ਗੌੜ ਦੇ ਬੇਟੇ ਏਕਲਵਯ ਸਿੰਘ ਗੌੜ ਵੀ ਪਹੁੰਚੇ ਸਨ। ਗੌੜ ਨੇ ਕਿਹਾ ਸੀ ਕਿ ਉਹ ਤੇ ਉਨ੍ਹਾਂ ਦੇ ਸਾਥੀ ਇਸ ਪ੍ਰੋਗਰਾਮ ਵਿੱਚ ਗਏ ਸੀ ਤੇ ਇਸ ਦੌਰਾਨ ਫਾਰੂਕੀ ਨੇ ਟਿਪਣੀ ਕੀਤੀ ਸੀ।
ਕਮੇਡੀਅਨ ਫਾਰੂਕੀ ਨੂੰ ਅੰਤ੍ਰਿਮ ਜ਼ਮਾਨਤ ਦੇਣ ਵੇਲੇ ਸੁਪਰੀਮ ਕੋਰਟ ਨੇ ਕੀ ਕਿਹਾ।